ออกหมายจับ-เช็กบิล ทีมฆ่าบิลลี่ ดีเอสไอขมวดปม ชัยวัฒน์ งัดคลิปร้อง (คลิป)
แฉตำรวจบีบลูกน้องเก่า ปรักปรำเป็นผู้บงการ อุทยานสั่งเด้ง 4 เจ้าหน้าที่,ดีเอสไอจ่อออกหมายจับอาทิตย์นี้ ,ฆาตกรฆาตกรรมอำพรางบิลลี่, ชัยวัฒน์ โร่ส่ง ตัวแทนแจ้งความตำรวจอุบลฯ พร้อมมอบคลิปเสียงกรณีมีผู้อ้างเป็นตำรวจภาค 7 ข่มขู่ลูกน้องเก่าให้ซัดทอดเป็นตัวการฆ่าแกนนำกะเหรี่ยงบางกลอย แลกกับการถูกกันตัวเป็นพยาน ขณะเดียวกัน ยังทำหนังสือขอความคุ้มครองจากต้นสังกัดด้วย ด้านอธิบดีกรมอุทยานแห่งชาติฯ สะบัดปากกาเซ็นย้าย 4 เจ้าหน้าที่ชุดจับ ,บิลลี่, เข้ากรุ อ้างเพื่อความสบายใจของทุกภาคส่วน ส่วนการสั่งย้าย ชัยวัฒน์ หรือไม่ เป็นอำนาจปลัด ทส.,ภายหลังกรมสอบสวนคดีพิเศษ (ดีเอสไอ) แถลงความคืบหน้าการหายตัวไปอย่างปริศนานาน 5 ปี ของนาย,พอละจี หรือบิลลี่ รักจงเจริญ, แกนนำกลุ่มกะเหรี่ยงบ้านโป่งเล็ก-บางกลอย หลัง,นายชัยวัฒน์ ลิ้มลิขิตอักษร, หัวหน้าอุทยานฯแก่งกระจาน และพวกจับกุมขณะนำน้ำผึ้งป่าออกจากพื้นที่อุทยานฯ เมื่อวันที่ 17 เม.ย.57 โดยชุดสืบสวนดีเอสไอรับสอบสวนไว้เป็นคดีพิเศษกระทั่งพบหลักฐานสำคัญเป็นถังน้ำมันขนาด 200 ลิตร รวมทั้งเศษชิ้นส่วนกระดูกมนุษย์ถูกเผาจมอยู่ในน้ำใต้สะพานแขวนเขื่อนแก่งกระจาน เมื่อนำมาตรวจสารพันธุกรรมพบว่าตรงกับนางโพเราะจี รักจงเจริญ แม่นายบิลลี่ขณะที่ ,พล.อ.ประยุทธ์ จันทร์โอชา, นายกรัฐมนตรี สั่งดีเอสไอ ต้องตามจับกุมคนผิดมาลงโทษให้ได้ โดยดีเอสไอรับบัญชา เตรียมออกหมายเรียก 5 เจ้าหน้าที่อุทยานฯแก่งกระจานชุดจับกุมนายบิลลี่มาสอบสวน ขณะที่นายชัยวัฒน์ อดีต ผอ.อุทยานฯแก่งกระจาน ปัจจุบันเป็น ผอ.สำนักบริหารพื้นที่อนุรักษ์ (สบอ.) ที่ 9 จ.อุบลราชธานี ออกมาโต้พร้อมโชว์ภาพถ่ายทางอากาศ ปี 57-59 บริเวณสะพานแขวนจุดทิ้งศพ พบสภาพน้ำแห้ง มีการก่อสร้างถนน คนพลุกพล่านพร้อมเผย ใครจะไปทำชั่วร้ายอะไรก็ได้,ความคืบหน้าในคดีฆาตกรรมอำพรางบิลลี่ แกนนำกลุ่มกะเหรี่ยงบ้านโป่งเล็ก-บางกลอย เมื่อเวลา 11.30 น.วันที่ 6 ก.ย. ที่ สภ.เมืิองอุบลราชธานี นายวินัย บัวศรี หัวหน้ากลุ่มงานกฎหมาย สำนักบริหารพื้นที่อนุรักษ์ที่ 9 จ.อุบลราชธานี (สบอ.9) รับมอบอำนาจจากนายชัยวัฒน์ ลิ้มลิขิตอักษร ผู้อำนวยการสำนักบริหารพื้นที่อนุรักษ์ (สบอ.9) เข้าแจ้งความกับ พ.ต.ท.ปราโมทย์ ชื่นตา รอง ผกก. (สอบสวน) สภ.เมืองอุบลราชธานี พร้อมนำคลิปเสียงอ้างเป็นการสนทนาระหว่างเจ้าหน้าที่อุทยานแห่งชาติแก่งกระจาน กับตำรวจสังกัด บช.ภ.7 เนื้อหาให้เจ้าหน้าที่คนดังกล่าวให้การปรักปรำนายชัยวัฒน์ ขณะดำรงตำแหน่งหัวหน้าอุทยานแห่งชาติแก่งกระจาน เป็นตัวการฆ่านายพอละจี หรือบิลลี่ รักจงเจริญ ตกลงจะกันเจ้าหน้าที่คนดังกล่าวไว้เป็นพยาน มิเช่นนั้นจะดำเนินคดีด้วย,นายวินัยกล่าวว่า การเข้าแจ้งความวันนี้เพื่อรายงานให้อธิบดีต้นสังกัดทราบ แล้วขอความคุ้มครองให้กับเจ้าหน้าที่ที่ถูกกล่าวถึง หากกรมสอบสวนคดีพิเศษขอตัวเจ้าหน้าที่ไปให้ปากคำ ต้องขอผ่านกรมอุทยานแห่งชาติ สัตว์ป่า และพันธุ์พืช เพราะการคุกคามและให้สัญญากับเจ้าหน้าที่คนดังกล่าว จะมีผลให้นายชัยวัฒน์ได้รับความเดือดร้อน หากเจ้าหน้าที่ทำตามด้วยการปรักปรำ,มีรายงานด้วยว่า ในวันเดียวกันนี้ นายชัยวัฒน์ ลิ้มลิขิตอักษร ผู้อำนวยการสำนักบริหารพื้นที่อนุรักษ์ (สบอ.) ที่ 9 จ.อุบลราชธานี กรมอุทยานแห่งชาติสัตว์ป่า และพันธุ์พืช ได้ทำหนังสือถึงนายธัญญา เนติธรรมกุล อธิบดีกรมอุทยานแห่งชาติฯ ในเรื่องดังกล่าวเพื่อขอความคุ้มครอง โดยตอนหนึ่งในหนังสือระบุว่า ขอให้กรมอุทยานฯ แจ้งประสานกรมสอบสวนคดีพิเศษ (ดีเอสไอ) รับผิดชอบดูแลคดีในการให้ความคุ้มครองเจ้าหน้าที่ดังกล่าวตามกฎหมายว่าด้วยการคุ้มครองพยานบุคคล หากมีการเรียกสอบสวนพยานบุคคล หรือดำเนินการใดๆที่เกี่ยวข้องกับการดำเนินคดี ขอให้ดีเอสไอแจ้งให้กรมอุทยานแห่งชาติฯเพื่อทราบ และเป็นการประสานตามขั้นตอนกฎหมาย โดยเบื้องต้น สบอ.9 มอบหมายให้นายวินัย บัวศรี หัวหน้ากลุ่มงานกฎหมายนำเรื่องไปแจ้งความลงบันทึกประจำวันไว้เป็นหลักฐานที่ สภ.เมืองอุบลราชธานีแล้ว,ขณะที่นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช เผยว่า ได้มีคำสั่งโยกย้ายพนักงานข้าราชการกับลูกจ้างประจำที่อยู่ในเหตุการณ์ ขณะจับกุมนายบิลลี่ เมื่อวันที่ 17 เม.ย.57 ออกนอกพื้นที่อุทยานฯแก่งกระจาน 4 ราย โดยสั่งให้ออกนอกพื้นที่อุทยานฯแก่งกระจานไปอยู่พื้นที่อื่น ได้แก่ จ.สุราษฎร์ธานี ชลบุรี นครสวรรค์ 4 รายนี้ไม่รวมนายชัยวัฒน์ ลิ้มลิขิตอักษร อดีตหัวหน้าอุทยานแห่งชาติแก่งกระจาน เพราะปัจจุบันนายชัยวัฒน์เป็น ผอ.สำนักบริหารพื้นที่อนุรักษ์ที่ 9 อุบลราชธานี การโยกย้ายเป็นอำนาจของปลัดกระทรวงฯ ที่โยกย้ายเป็นเฉพาะที่อยู่ในอำนาจอธิบดีเท่านั้น สำหรับข้อมูลเท่าที่ตนมีในวันนั้นมี 4 คนนี้ เพื่อความสบายใจของทุกภาคส่วน ได้สั่งโยกย้ายเจ้าหน้าที่ที่เกี่ยวข้องวันนั้น 4 ราย ออกนอกพื้นที่แก่งกระจาน ส่วนผิดหรือไม่ ไม่รู้ ยกเว้นดีเอสไอส่งข้อมูลว่าคนนี้ผิดแน่นอน,มีรายงานว่า นายธัญญาได้ลงนามในหนังสือกรมอุทยานฯ เรื่องให้พนักงานราชการไปปฏิบัติราชการ โดยให้นายเกษม ลือฤทธิ์ คนงานสำนักบริหารพื้นที่อนุรักษ์ที่ 3 ไปปฏิบัติราชการสำนักป้องกันปราบปราม และควบคุมไฟป่า กรมอุทยานฯ นายบุญแทน บุษราคำ พนักงานพิทักษ์ป่า สำนักบริหารพื้นที่อนุรักษ์ที่ 3 ไปปฏิบัติราชการสำนักบริหารพื้นที่อนุรักษ์ที่ 4 จ.สุราษฎร์ธานี นายธนเสฎฐ์ แช่มเทศ พนักงานพิทักษ์ป่า สำนักบริหารพื้นที่อนุรักษ์ที่ 3 ไปปฏิบัติราชการสำนักบริหารพื้นที่อนุรักษ์ที่ 1 สาขาสระบุรี ส่วนอีก 1 รายเป็นลูกจ้างชั่วคราวไม่ได้ปฏิบัติหน้าที่แล้ว,ด้านนายวิจารณ์ สิมาฉายา ปลัดกระทรวงทรัพยากรฯ กล่าวสั้นๆว่า ยังไม่ได้มีคำสั่งโยกย้ายนายชัยวัฒน์ตามกระแสข่าว และดีเอสไอยังไม่ได้มีการประสานข้อมูลอะไรมาที่กระทรวงแต่อย่างใด,มีรายงานด้วยว่า ในการโยกย้ายข้าราชการระดับ ผอ.สำนักฯ เทียบเท่าระดับ 9 นั้น เป็นอำนาจของปลัดกระทรวง ทั้งนี้ นายวิจารณ์จะเกษียณอายุราชการในวันที่ 30 ก.ย. ในการเซ็นคำสั่งโยกย้ายข้าราชการจะต้องลงนามร่วมกับว่าที่ปลัดกระทรวงที่จะมารับหน้าที่แทนคือนายจตุพร บุรุษพัฒน์ อธิบดีกรมทรัพยากรทางทะเลและชายฝั่ง (ทช.),วันเดียวกัน นายวราวุธ ศิลปอาชา รมว.ทรัพยากรธรรมชาติและสิ่งแวดล้อม เปิดเผยถึงเรื่องดังกล่าวว่า ทราบว่าในส่วนของเจ้าหน้าที่อุทยานฯแก่งกระจาน อธิบดีกรมอุทยานฯได้ออกคำสั่งย้ายแล้ว ใจตรงกันกับตนที่ให้ย้ายออกจากพื้นที่ไปก่อนจนกว่าขั้นตอนทางคดีความจะสิ้นสุด ส่วนนายชัยวัฒน์ อดีตหัวหน้าอุทยานฯแก่งกระจาน ที่ถูกเชื่อมโยงกับคดี วันนี้นายชัยวัฒน์อยู่ที่ จ.อุบลฯ ไม่ได้เกี่ยวข้องกับอุทยานฯ แก่งกระจานอยู่แล้ว อย่างไรก็ตาม หากดีเอสไอประสานข้อมูลอะไรมาก็พร้อมให้ความร่วมมือ,ส่วนความเคลื่อนไหวที่กรมสอบสวนคดีพิเศษ หรือดีเอสไอ ถนนแจ้งวัฒนะ บรรยากาศค่อนข้างเงียบ โดยมีรายงานว่า ชุดสืบสวนดีเอสไอบางส่วนออกหาพยานหลักฐานเพิ่มเติมอยู่ในที่เกิดเหตุ อ.แก่งกระจาน จ.เพชรบุรี ส่วนในอาคารดีเอสไอ ห้ามไม่ให้ผู้เกี่ยวข้องและผู้สื่อข่าวเข้าไปเด็ดขาด,ผู้สื่อข่าวได้สอบถามความคืบหน้าทางโทรศัพท์กับ พ.ต.ท.กรวัชร์ ปานประภากร รองอธิบดีกรมสอบสวน คดีพิเศษ กล่าวว่า หลังจากเข้าพบภรรยาของนายบิลลี่แล้ว ได้สั่งการให้กำลังอีกส่วนเก็บพยานหลักฐานเพิ่มเติมในจุดเกิดเหตุ เพื่อรวบรวมพยานหลักฐานก่อนนำมาประชุมสรุป เพื่อออกหมายจับผู้ที่มีส่วนเกี่ยวข้องภายในอาทิตย์นี้ ส่วนผลดีเอ็นเอกำลังดูว่าจะต้องหาเพิ่มเติมหรือไม่ แต่ในส่วนนี้ค่อนข้างจะมีครบอยู่แล้ว ขณะนี้รอทีมงานที่เข้าไปเก็บหลักฐานในพื้นที่เกิดเหตุกลับมาจากพื้นที่ เพื่อประชุมสรุปในรายละเอียดก่อน เมื่อถามว่าส่วนที่นายชัยวัฒน์ไปแจ้งความกับเจ้าหน้าที่ตำรวจว่า ถูกเจ้าหน้าที่ตำรวจภาค 7 ข่มขู่เรื่องการมาให้การจะมีผลต่อรูปคดีหรือไม่ พ.ต.ท.กรวัชร์กล่าวว่าทราบจากข่าว ยังไม่ทราบรายละเอียดว่าเรื่องราวเป็นอย่างไร จะมีผลต่อรูปคดีหรือไม่ ต้องดูรายละเอียดอีกครั้ง
ดีเอสไอจ่อออกหมายจับอาทิตย์นี้ ฆาตกรฆาตกรรมอำพรางบิลลี่ ชัยวัฒน์ โร่ส่ง ตัวแทนแจ้งความตำรวจอุบลฯ พร้อมมอบคลิปเสียงกรณีมีผู้อ้างเป็นตำรวจภาค 7 
ฆาตกรรมอำพราง,บิลลี่ รักจงเจริญ,ชัยวัฒน์ ลิ้มลิขิตอักษร,ประยุทธ์ จันทร์โอชา,การหายตัว,ดีเอสไอ,ข่าวหน้า1,ข่าวทั่วไป